Maria Naredo Molero

María Naredo Molero (Madril, 1970eko urtarrilaren 24a) Espainiako legelaria eta ikertzailea da, giza eskubideetan eta generoan espezializatua.

Biografia 
Madrilen jaio zen 1970ean. Zuzenbidean lizentziatu zen Madrilgo Unibertsitate Autonomoan eta Zuzenbide Penaleko Ikasketa Aurreratuen Diploma, Bartzelonako Unibertsitatean.

Ibilbide profesionala 
Emakume eta gizonen arteko berdintasun juridikoa sustatzen duen Themis Emakume Juristen Elkartean hasi zen abokatutzan. 1998an emakumeen aurkako indarkeriari, giza eskubideei eta immigrazioari buruzko ikerketan aritzea erabaki zuen. 

2003tik 2006ra bitartean, Amnistia Internazionalaren “Emakumeen aurkako indarkeria gehiagorik ez” kanpaina koordinatu zuen, eta 2004az geroztik, indarkeria matxistaren aurkako legeak eta politika publikoak monitorizatzeko ikerketak eta txostenak egiten ditu. Honen helburua genero-indarkeriaren aurkako babes integraleko neurrien legea ezartzea da. 

Latinoamerikako eta Afrikako herrialdeetako giza eskubideei buruzko nazioarteko ikerketa eta ebaluazioetan parte hartu du, baita giza eskubideei buruzko ponentzietan eta Hiri-segurtasuna eta krimenaren beldurra, Pobrezia, kriminalizazioa eta espetxea edo Espetxe-prestakuntzako koadernoak bezalako argitalpenetan ere.

Irabazi asmorik gabeko Argituz elkarteko kidea da, eta bertatik koordinatu zuen “Genero-indarkeriaren irteera-ibilbideetako beharrak, oztopoak eta praktika onak, Arabako landa-eremuko emakumeen esperientziatik abiatuta” azterketa, 2012an argitaratu zena.

Haurrenganako sexu-indarkeriarekin zerikusia duten ikerketetan parte hartu du, batez ere familian. Ikerketa horien helburua da esparru judizialean indarkeria horren aurrean erantzun desegokiak salatzea eta gomendioak ematea. Alde horretatik, oinarrizko dokumentu bat egin zuen, Nafarroako Gobernuari buruzko apirilaren 10eko 14/2015 Foru Legearen testu arauemailea ekarri zuena, emakumeen aurkako indarkeriaren aurka jarduteko.

2017an, Madrilgo Udaleko Genero Indarkeriaren Aurkako Prebentzio eta Arretarako zuzendari nagusi izendatu zuten, eta kargu hori 2019ko uztailera arte bete zuen. Horrekin batera Sexu Askatasuna Bermatzeko Lege Organikoa prestatzen parte hartu zuen. Solo sí es sí izenez ezagutzen den Legeak eztabaida sortu zuen, sexu-erasotzaileei zigorrak murrizteagatik; ondorioz, biktima batzuk aldez aurretik askatu ziren.

2020an Berdintasunerako ministroaren kabineteko aholkulari izendatu zuten. Eta 2021ean Idazkaritzaren kabinetean sartu zen Berdintasun Ministerioaren alderdi juridikoetarako.

Naredo, era berean, indarkeriaren biktima diren emakumeei laguntzen dieten profesionalen irakasle eta hezitzailea da. Bere iritziz "indarkeria matxista desagerrarazteko modua berdintasuneko hezkuntza eta hezkidetza" delako.

Erreferentziak

Kanpo estekak 
  Indarkeria matxistei eta GIBari buruzko XIV. jardunaldiak Katalunian 

  Tokiko Segurtasun Diagnostikoak generoaren ikuspegitik. Kantabriako Arkitektoen Elkargo Ofiziala.

Espainiako feministak
Bartzelonako unibertsitateko ikasleak
Giza eskubideak
Amnistia Internazionala
Emakumeen aurkako indarkeria
Emakumeen eskubideen aldeko ekintzaileak
Espainiako idazleak